ભારતની સ્વતંત્રતામાં મહત્ત્વની ભૂમિકા અદા કરનાર ક્રાંતિવીર સરદારસિંહ રાણાના જીવનકવનનાં જાણ્યાં-અજાણ્યાં પાસાં રજૂ કરતી વેબસાઈટ www.sardarsinhrana.comનું લોકાર્પણ રાષ્ટ્રીય સ્વયંસેવક સંઘના સરસંઘચાલક મા. શ્રી મોહનજી ભાગવતના વરદ્ હસ્તે કરવામાં આવ્યું હતું. અમદાવાદના પંડિત દીનદયાળ ઉપાધ્યાય ઓડિટોરિયમ ખાતે ૧૦ એપ્રિલના રોજ આયોજિત આ સમારોહમાં રાજ્યપાલશ્રી ઓ. પી. કોહલી, નાયબ મુખ્યમંત્રી શ્રી નીતિનભાઈ પટેલ, રા. સ્વ. સંઘના પશ્ર્ચિમ ક્ષેત્રના સંઘચાલક શ્રી જયંતિભાઈ ભાડેશિયા, અમદાવાદ શહેરના મેયર શ્રી ગૌતમભાઈ શાહ ઉપસ્થિત રહ્યા હતા. તથા પૂર્વ મુખ્યમંત્રી શ્રી કેશુભાઈ પટેલ, શ્રી કે. ડી. જેસવાણી ભાવનગરના યુવરાજ શ્રી જયવીરરાજસિંહ તથા લાઠીના રાજપરિવારના મહાનુભાવોની વિશેષ ઉપસ્થિતિ રહી હતી.